বেসরকারি স্কুলগুলিতে ফের বাংলা পড়ানোয় জোর মুখ্যমন্ত্রীর। ইচ্ছেমত পড়াশোনার অধিকার সবার রয়েছে। তা বলে মাতৃভাষা-ই পড়ানো হবে না? প্রশ্ন ক্ষুব্ধ মুখ্যমন্ত্রীর। আগামী শিক্ষাবর্ষ থেকেই তৃতীয় ভাষা হিসেবে সব স্কুলে বাংলা পড়ানো বাধ্যতামূলক করার ঘোষণা মুখ্যমন্ত্রীর।
 ওয়েব ডেস্ক : বেসরকারি স্কুলগুলিতে ফের বাংলা পড়ানোয় জোর মুখ্যমন্ত্রীর। ইচ্ছেমত পড়াশোনার অধিকার সবার রয়েছে। তা বলে মাতৃভাষা-ই পড়ানো হবে না? প্রশ্ন ক্ষুব্ধ মুখ্যমন্ত্রীর। আগামী শিক্ষাবর্ষ থেকেই তৃতীয় ভাষা হিসেবে সব স্কুলে বাংলা পড়ানো বাধ্যতামূলক করার ঘোষণা মুখ্যমন্ত্রীর। পাশাপাশি, আজ বেসরকারি শিক্ষায় নজরদারিতে এবার সেল্ফ-রেগুলেটরি কমিশন গঠন করলেন মুখ্যমন্ত্রী। কমিশনে সরকারের প্রতিনিধি হিসেবে থাকছেন শিক্ষা সচিব। থাকছেন ডিজি, সিপি-র প্রতিনিধিরা। সেন্ট জেভিয়ার্স, ডিপিএস, লা মার্টস, হেরিটেজ, লরেটো, সাউথ পয়েন্ট, শ্রীশিক্ষায়তনের মতো স্কুলের প্রতিনিধিরা কমিশনে থাকবেন। দার্জিলিং থেকেও প্রতিনিধি রাখা হবে। এর বাইরেও থাকবেন দু' জন আর্চ বিশপ। প্রত্যেকটি জেলা থেকে কমিশনে থাকবেন আমন্ত্রিত সদস্য। প্রতি চার মাস অন্তর রিভিউ মিটিংয়ে বসবে এই কমিশন। ঘোষণা মুখ্যমন্ত্রীর।